**ОБЩИНСКА ИЗБИРАТЕЛНА КОМИСИЯ В ОБЩИНА ДРЯНОВО**

Избори за общински съветници и за кметове на 27 октомври 2019 г.

**ПРОТОКОЛ № 28**

Днес, 08.01.2020 г., в 15.40 часа в гр. Дряново бе открито заседание на Общинска избирателна комисия в община Дряново /ОИК -Дряново/, назначена с Решение № 897-МИ от 30 август 2019 г. на ЦИК

Заседанието бе свикано и проведено на основание чл. I, т. 2.1, б. „н“ от Решение № 1685-МИ от 20.11.2019г. на ЦИК.

Заседанието бе проведено при следния

**Д Н Е В Е Н Р Е Д:**

1. Вземане на решение на основание чл. 30, ал.6 от ЗМСМА във връзка с уведомление от Светослав Димитров Минчев, общински съветник в община Дряново, издигнат от Местна коалиция БСП за България (АБВ, Български социалдемократи, Движение ЗАЕДНО за промяна)за прекратяване пълномощията на общински съветник Нено Бонев Ненов.

Докладва: - Николай Петков Миланов - председател

1. Вземане на решение на основание чл. 30, ал.6 от ЗМСМА във връзка с уведомление от Светослав Димитров Минчев, общински съветник в община Дряново, издигнат от Местна коалиция БСП за България (АБВ, Български социалдемократи, Движение ЗАЕДНО за промяна)за прекратяване пълномощията на общински съветник Костадин Владимиров Йорданов

На заседанието присъстваха: Николай Петков Миланов - председател, Мирослава Христова Пенчева - зам.-председател, Апостол Апостолов Матев – зам. – председател, Дария Димитрова Съчкова – секретар и членове: Христина Христова Петкова, Ирина Кънчева Стайкова, Тодор Обрешков Тодоров, Иванка Илиева Христова, Донка Маринова Атанасова, Виолета Димитрова Иванова, Димитър Николов Димитров, Радослав Илиянов Райков и Николинка Бончева Колчева.

Налице е законоустановеният кворум съгласно разпоредбите на чл.85, ал.3 от Изборния кодекс /ИК/ и комисията може да заседава и да взема решения.

Заседанието се председателства от - Николай Миланов-председател на ОИК - Дряново.

**Миланов:** Откривам заседанието на ОИК – Дряново. Разполагате с проект на дневен ред. Има ли възражения или допълнения? Няма.

*Гласували „За“: Николай Петков Миланов - председател, Мирослава Христова Пенчева - зам.-председател, Апостол Апостолов Матев – зам. – председател, Дария Димитрова Съчкова – секретар и членове: Христина Христова Петкова, Ирина Кънчева Стайкова, Тодор Обрешков Тодоров, Иванка Илиева Христова, Донка Маринова Атанасова, Виолета Димитрова Иванова, Димитър Николов Димитров, Радослав Илиянов Райков и Николинка Бончева Колчева.*

*„Против“ – няма.*

*Решението е взето с мнозинство – 13 гласа „за”.*

Приема се.

Председателят докладва, че в ОИК Дряново са постъпили документи от Община Дряново и Общински съвет Дряново, в които се съдържа изисканата от комисията информация, а именно:

* Писмо с изх. № 35.02-1/08.01.2020 г. от Община Дряново. В същото се съдържа информация, че към 02.01.2020 г. са сключени следните договори за наем на част от имоти частна общинска собственост:
  + Договор № 234/31.12.2019г. за наем на имот частна общинска собственост, сключен между д-р Нено Бонев Ненов и Община Дряново;
  + Договор № 235/31.12.2019г. за наем на имот частна общинска собственост, сключен между д-р Нено Бонев Ненов и Община Дряново;
  + Договор № 236/31.12.2019г. за наем на имот частна общинска собственост, сключен между д-р Костадин Владимиров Йорданов и Община Дряново;

като към писмото са приложени и копия на самите договори.

* Писмо с изх. № 3502-1/06.01.2020г. от Общински съвет – Дряново. В писмото се посочва, че във връзка с изисканата от ОИК Дряново информация, приложено бива изпратен заверен препис – извлечение от Протокол № 5/23.12.2019г. на ОбС Дряново: с проведеното гласуване и прието Решение № 13 по т.3 от дневния ред относно *Прекратяване на Договор за наем №173 от 22.12.2014г на помещение част от имот частна общинска собственост за здравни нужди и отдаване под наем без търг или конкурс на помещение част от имот частна общинска собственост за здравни нужди и утвърждаване на срок и месечна наемна цена.;* с проведеното гласуване и прието Решение № 14 по т.4 от дневния ред относно: *Прекратяване на Договор за наем №174 от 22.12.2014г на помещение част от имот частна общинска собственост за здравни нужди и отдаване под наем без търг или конкурс на помещение част от имот частна общинска собственост за здравни нужди и утвърждаване на срок и месечна наемна цена.;* с проведеното гласуване и прието Решение № 15 по т.5 от дневния ред относно: *Прекратяване на Договор за наем №229 от 19.10.2017г на помещение част от имот частна общинска собственост за здравни нужди и отдаване под наем без търг или конкурс на помещение част от имот частна общинска собственост за здравни нужди и утвърждаване на срок и месечна наемна цена.;* с приетия дневен ред на заседанието на ОбС Дряново. Уточнено е, че решенията, приети от ОбС Дряново на 23.12.2019 г. са публикувани на сайта на Общинския съвет на 02.01.2020г. (след края на заседанието на ОИК Дряново). Упоменато е също така, че в Общински съвет – Дряново не е внасяна информация за сключени договори към 02.01.2020 г. между: община Дряново и ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265; община Дряново и "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937; община Дряново и Костадин Владимиров Йорданов; община Дряново и Нено Бонев Нено.;
* Сигнал от Тодор Георгиев Василев с вх. № 0801-2/08.01.2020г. В сигнала се посочва, че въпреки че наемните правоотношения между "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937 и Община Дряново по отношение на имот, находящ се на първи етаж в поликлиниката в Община Дряново са прекратени считано от 31.12.2019г., представляваното от доктора дружество продължава да извършва дейност в същия имот. Към сигнала е приложен и фискален бон № 0016338 от 07.01.2020 г. Със сигнала се прави искане да бъде прекратен мандатът на общинския съветник Нено Бонев Ненов поради наличие на несъвместимост спрямо закона.

След кат всички заявиха, че са запознати със събраните документи, председателят даде думата на всеки един от членовете на комисията, за да изкаже мнението си във връзка с прекратяване пълномощията на двамата общински съветници. Първа изказване направи **Мирослава Пенчева – зам. – председател на комисията**.

Същата заяви, че смята, че спрямо събраните документи, пълномощията на двамата общински съветници следва да се прекратят, тъй като и към момента е налице несъвместимост. След нея думата взе **Тодор Обрешков**, който също смята, че пълномощията на двамата общински съветници следва да бъдат прекратени.

Последва изказване на **Димитър Димитров,** според когото несъответствия съобразно нормативната уредба са съществували още в предизборната кампания. Според него законът, макар и да не е действал, е бил публикуван още през 2018 година и двамата са били длъжни да съобразят, че при евентуалното им избиране за общински съветници за тях ще е налице несъвместимост, която е следвало своевременно да отстранят. Според него тези две лица, който са много уважавани лекари в града, вместо да търсят начин да отстранят несъответствията, се стремят да заобиколят закона, посредством помощта на адвокати с различна компетентност. Димитров твърди, че фискалният бон, приложен към сигнала от Тодор Василев, показва, че към настоящия момент няма никаква промяна в обстоятелствата и в момента единствено се прави опит да се хвърли пясък в лицето на публиката и да се заобиколи законът.

След него **Донка Атанасова** заяви, че не желае да коментира и прикани **Радослав Райков** да направи изказване.

Последният заяви, че според него законът е спазен, той иска общинският съвет да работи и то за гражданите, последните ясно са изразили волята си, посредством преференциалния вот, че желаят именно тези лица да бъдат общински съветници и прекратяването на техните пълномощия не е в полза на никого, а напротив, това би било вреда.

Следващият, който изрази мнението си бе **Ирина Стайкова.** Същата заяви, че от самото начало разсъждава по съдържанието на законовите разпоредби, свързани с казуса. Според нея наемните правоотношения между Община Дряново и двамата доктори в качеството й на физически лица, не пречат на общинските съветници да изпълняват задълженията си, тъй като те не могат да извлекат никакъв дивидент за себе си по този начин. Според нея още към 16.12.2019г. и двамата са били изпълнили задълженията си, произтичащи от ЗМСМА. Същата спомена и че пред Административен съд – Габрово са подадени жалби срещу решенията на общинския съвет относно прекратяване на старите договори за наем и сключване на нови, като съдът е отхвърлил жалбите.

Последва изказване на **Николинка Колчева.** Според нея към датата на обявяване на изборните резултати не е било ясно дали съветниците ще попаднах в хипотеза на несъвместимост, тъй като законът влиза в сила едва на 01.01.2019г. Още на 31.12.2019г. договорите, които са поставяли съветниците в несъвместимост, са били прекратени, съобразно решения на общинския съвет от 23.12.2019г., и тази несъвместимост е била отстранена. Колчева спомена решението на Административен съд Габрово, заяви, че е съгласна с него, а също така добави, че жалбоподателят е сезирал и областния управител с искане решенията на общинския съвет за прекратяване на договорите за наем и сключване на нови, като е последвал отказ и от там.

След края на изказването на г-жа Колчева, думата взе **Апостол Матев – зам. – председател**. Той подкрепи мнението на г-н Димитров, като заяви, че до момента не е видял декларации за наличие на несъвместимост от страна на общинските съветници. Според него е налице основание за прекратяване на пълномощията на общинските съветници.

**Виолета Иванова** заяви, че също подкрепя тезата Димитров. Според нея към не е ясно какво точно се случва и смята, че в едномесечен срок от обявяване на резултатите, общинските съветници е следвало да подадат молби за освобождаване на заеманите длъжности, които ги поставят в несъвместимост.

**Дария Съчкова - секетар** заяви, че и тогава, и сега несъответствията не са изчистени. И ЕООД и ЕТ продължават да извършват дейност на същите места и реално несъвместимостите не са отстранени, поради което последната смята, че пълномощията на общинските съветници следва да бъдат прекратени. Г-жа Съчкова сподели и, че решението на Административен съд – Габрово не решава по същество въпросите относно законосъобразността на решенията на общински съвет Дряново.

Последва изказване от **Иванка Христова,** която сподели, че по нейно мнение с подписването на новите договори за наем не се изчиства несъвместимостта.

**Христина Петкова** изрази становище, че решението на Административен съд – Габрово не е относимо към случая. Последната смята, че комисията има строго определени правомощия, от които не следва да се отклонява. Според нея за ОИК – Дряново са важни няколко неща. Едното от тях е комисията да е получила документи, с които да се установява наличие на несъвместимост, следващото е комисията да е уведомена за това от лицето, което се намира в несъвместимост, както и за предприетите действия по отстраняването й, за последното следва да е уведомен и председателят на общинския съвет. Срокът, в който следва да бъдат извършени тези действия е едномесечен от влизането на закона в сила. До този момент той не е действащ, не поражда задължения за когото и да било, в него не е предвидено обратно действие и следва да се прилага занапред, противното би означавало ограничаване на правата на общинските съветници. Според нея всички действия, изискващи се от закона са предприети, като към 31.12.2019г. договорите, който поставят лицата в несъвместимост дори са били прекратени. Дали след това има сключени нови договори с физическите лица кой използва помещения, който са собственост на общината, как се води счетоводството на дружествата не работа на комисията и последната не следва да взема решения по тези въпроси.

Последен се изказа и председателят на ОИК – Дряново – **Николай Миланов.** Той заяви, че в хода на процедурата са били събрани много документи. Смята, че едномесечният срок за уведомяване на ОИК Дряново и председателя на ОбС следва да тече от влизането на закона в сила – 01.12.2019г. – от тогава реално е налице и несъвместимост. Именно в този едномесечен срок са предприети действия по отстраняване на несъвместимостите, проведено е и заседание на ОбС – Дряново, на което са взети решения за прекратяване на процесните договори, като са взети и решения, да се сключат договори за наем с физически лица. Несъвместимостта по смисъла на закона забранява на общински съветник да е едноличен търговец или управител на ЕООД, съдружник в търговско дружество, което има сключен договор с общината, физическите лица категорично не попадат в тази забрана. Кой използва реално имотите към момента не е въпрос, на който ОИК Дряново може да се произнесе в момента.

След направените разисквания по **т.1** от дневния ред Николай Миланов обобщи:

Постъпило е уведомление с вх. № 08.01-84/13.12.2019 г., подписано от Светослав Димитров Минчев, общински съветник в община Дряново, издигнат от Местна коалиция БСП за България (АБВ, Български социалдемократи, Движение ЗАЕДНО за промяна).

В уведомлението се твърди, че е налице основание за предсрочно прекратяване на пълномощията на избрания за общински съветник в община Дряново - Нено Бонев Ненов, издигнат от Местна коалиция Партия на Зелените (ПП Съюз на демократичните сили, Движение 21).

Според подателя на уведомлението общинският съветник Нено Бонев Ненов е управител и едноличен собственик на капитала на "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937, което дружество има сключени с община Дряново два договора за наем на два недвижими имота частна общинска собственост.

Съгласно нормата на чл. 34, ал. 5, т. 3 от ЗМСМА „Общинският съветник не може: 3. да е едноличен търговец, съдружник, акционер, **член на управителен**, надзорен или контролен съвет на **търговско дружество, което има сключени договори с общината, в която е общински съветник**, както и с търговски дружества с общинско участие или с общински предприятия.“

Според чл. 34, ал. 6 от ЗМСМА „В **едномесечен** срок от обявяването на изборните резултати лице, **което при избирането му за общински съветник заема длъжност по ал. 5, подава молба за освобождаването му от заеманата длъжност и уведомява писмено за това председателя на общинския съвет и общинската избирателна комисия.**“, като при неизпълнение на задълженията по чл. 34, ал. 6 от ЗМСМА пълномощията на общинския съветник се прекратяват предсрочно. /чл. 30, ал. 4, т. 10 от ЗМСМА/.

Г-н Минчев твърди, че общинският съветник Нено Ненов не е изпълнил именно задълженията си по чл. 34, ал. 6 от ЗМСМА и моли поради тази причина пълномощията му да бъдат предсрочно прекратени.

С оглед изясняване на фактическата обстановка ОИК – Дряново извърши служебна проверка и установи следното:

Нено Бонев Ненов е обявен за избран за общински съветник в община Дряново с Решение № 116-МИ от 28.10.2019г. на Общинска избирателно комисия Дряново.

Между "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937, представлявано от управителя Нено Бонев Ненов и община Дряново са сключени два договора за наем на части от имоти частна общинска собственост, а именно:

1. Договор за наем №174 от 22.12.2014г. на имот частна общинска собственост, а именно помещения в гр. Дряново с обща площ от 59,95 кв.м. представляващи „Бивша детска поликлиника“, находящи се на първи етаж в поликлиниката, представляваща сграда с идент. 23947.501.129.1 по КККР на гр. Дряново, Община Дряново.

2. Договор за наем №173 от 22.12.2014г. на имот частна общинска собственост, а именно помещения с обща площ от 24,38кв.м. (кабинет№ 1 – 13,28кв.м. и кабинет №2 – 11,10кв.м.) находящи се в с. Скалско, част от масивна стопанска сграда на два етажа, находяща се в площадното пространство при граници: улица с от. 18-19; улица с от. 19-53; улица с о.т. 53-54 и УПИ VII – 87 по плана на село Скалско, Община Дряново.

На 13.12.2019 г. в деловодството на община Дряново са депозирани Уведомления с входящи номера 08.01-87 от 13.12.2019г. и 08.01-88 от 13.12.2019г., подписани от Нено Бонев Ненов в качеството му на управляващ и представляващ "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937, с които същият е поискал да бъдат прекратени договорните правоотношения, произтичащи от посочените по-горе Договори за наем, сключени между представляваното от него дружество и община Дряново, като ОИК – Дряново е уведомена за предприемането на тези действия с Уведомление в вх. № 08.01-84/16.12.2019г.

С Решение № 145-МИ от 16.12.2019г. ОИК-Дряново е образувала производство по реда на чл. 30, ал.6, пр. първо от ЗМСМА, като препис от решението в едно със сигнала и приложенията към него са били връчени на д-р Нено Ненов на 19.12.2019г. На 20.12.2019г. д-р Ненов е депозирал, чрез Община Дряново до председателя на ОИК-Дряново писмено възражение. В него е посочил, че се е запознал със сигнала отправен до ОИК-Дряново. Твърди, че изборните резултати за общински съветници са били обявени с Решение № 116-МИ от 28.10.2019г. на ОИК-Дряново. Съгласно разпоредбата на чл. 34, ал.6 от ЗМСМА в едномесечен срок от обявяване на изборните резултати лице, което при избирането му за общински съветник заема длъжност по ал.5 подавал молба за освобождаване от длъжност и уведомява писмено за това председателя на общинския съвет и общинската избирателна комисия. Срокът по чл. 34, ал. 6 от ЗМСМА е бил изтекъл на 29.11.2019г., но към този момент не е действала нормата на чл. 34, ал.5, т.3 от ЗМСМА. Такова задължение за него възниквало на 01.12.2019г., когато нормата поражда действие. Въпреки, че този срок не е изтекъл д-р Ненов бил предприел действия за прекратяване на наемните отношения, които го поставяли в ситуация на несъвместимост, като за целта подал уведомление с вх. № 08.01-87/13.12.2019г. и вх. № 08.01-88/13.12.2019г. до Община Дряново за прекратяване на наемните правоотношения. За тези действия бил уведомил ОИК-Дряново с уведомление вх. № 08.01.-84/ 16.12.2019г. и председателя на Общински съвет Дряново с уведомление вх. № 08.01-94/16.12.2019г. В заключение счита, че не е налице основание за предсрочното прекратяване на пълномощията му, като общински съветник в Общински съвет в Община Дряново.

На 31.12.2019г. в Община Дряново е бил сключен Анекс към договор за наем № 173 от 22.12.2014г. като в същият е уговорено, че договорът за наем се прекратява считано от 31.12.2019г. На същата дата с писмо с изх. № 0801-91 д-р Ненов е уведомил ОИК-Дряново за прекратяване на наемното правоотношение.

На 31.12.2019г. в Община Дряново е бил сключен Анекс към договор за наем № 174 от 22.12.2014г. като в същият е уговорено, че договорът за наем се прекратява считано от 31.12.2019г. На същата дата с писмо с изх. № 0801-90 д-р Ненов е уведомил ОИК-Дряново за прекратяване на наемното правоотношение.

На свое заседание проведено на 02.01.2020г. ОИК-Дряново взе решение да се изиска Общински съвет Дряново протоколът от проведеното на 23.12.2019 г. заседание на общинския съвет. Да се изиска от община Дряново и от общински съвет Дряново информация относно това дали към 02.01.2020 г. има сключени договори между:

- община Дряново и ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265;

- община Дряново и "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937;

- община Дряново и Костадин Владимиров Йорданов;

- община Дряново и Нено Бонев Ненов.

На заседание проведено на 08.01.2020г. ОИК-Дряново се запозна с представените от Общински съвет в Община Дряново препис- извлечение от протокол №5 от проведено заседание на 23.12.2019 година, становище от Община Дряново в едно с представените преписи от три договора. ОИК-Дряново констатира, че договор № 234/31.12.2019г. и № 235/31.12.2019г. са сключени между Община Дряново, като наемодател и д-р Нено Бонев Ненов, като физическо лице - наемател.

Предвид изложеното по-горе ОИК – Дряново намира, че комисията е сезирана с искане за предсрочно прекратяване на пълномощията на общинския съветник Нено Бонев Ненов, като от една страна са представени документи за неизпълнение на задълженията му по чл. 34, ал. 6 във връзка с ал. 5 от ЗМСМА, а от друга страна до ОИК Дряново са адресирани документи, удостоверяващи изпълнението на тези задължения. Част от членовете на комисията, като конкретните становища са отразени в протокол №28 от заседание проведено на 08.01.2020 година, приемат, че правната норма на чл. 34, ал.5, т.3 от ЗМСМА е въведена със ЗИД на ЗПКОНПИ обн. в ДВ бр. 7 от 19.01.2018г. с редакция на текста в ЗИД на ЗПКОНПИ обн. в ДВ бр. 21 от 09.03.2018г. влизането в сила на текста на чл. 34, ал.5, т.3 е отложено считано от дата 01.12.2019г. От съвкупната оценка на правните норми може да на прави извод, че към датата на обявяване на изборните резултати за изборите на общински съветници в Общински съвет Дряново – 28.10.2019г. посочената по- горе норма не е пораждала правно действие. Към 01.12.2019г. д-р Ненов е бил пълноправен член на Общински съвет Дряново. Съпоставяйки нормата на чл. 34, ал.6 от ЗМСМА с разпоредбата на чл. 34, ал.5, т.3 от същият закон ОИК-Дряново приема, че от 01.12.2019г. следва да се брои едномесечния срок, в който избраният за общински съветник следва да предприеме действия за отстраняване на законово установената несъвместимост, като срокът изтича на 01.01.2020г. Тъй като посочената дата е почивен ден, то срокът изчита на 02.01.2020г. Друга част от членовете, като становището им е обективирано в посочения по горе- протокол считат, че към датата на обявяване на изборните резултати – 28.10.2019г. нормата на чл. 34, ал.5, т.3 от ЗМСМА е била приета и това, че не е влязла в сила, но е била обнародвана по съответния ред е дала възможност на общинския съветник д-р Ненов да възприеме, че след 01.12.2019г. за него ще е налице несъвместимост по смисъла на посочената по- горе норма.

След разискванията ОИК Дряново представя следният проект на решение предложен от Димитър Димитров:

На основание чл. 34, ал.5, т.3 от ЗМСМА прекратява пълномощията на общински съветник д-р Нено Бонев Ненов, издигнат от Местна коалиция Партия на Зелените (ПП Съюз на демократичните сили, Движение 21) в Общински съвет в Община Дряново. На основание чл.30, ал.6 от ЗМСМА обявява за избран Ивайло Анатолиев Лисичков издигнат от Местна коалиция Партия на Зелените (ПП Съюз на демократичните сили, Движение 21) в Общински съвет в Община Дряново за общински съветник в Общински съвет Дряново.

След проведено гласуване, отразено поименно в протокол от проведено на 08.01.2020г. заседание на ОИК-Дряново, както следва:

„ЗА“- Мирослава Пенчева, Тодор Тодоров, Димитър Димитров, Апостол Матев, Виолета Иванова, Дария Съчкова, Иванка Христова.

„ПРОТИВ“- Донка Атанасова, Радослав Райков, Ирина Стайкова, Николинка Колчева, Христина Петкова, Николай Миланов.

При проведено гласуване на предложението за решение ОИК-Дряново не постигна необходимото мнозинство от 2/3 от присъстващите членове по смисъла на чл.85, ал.4 от ИК. От присъстващите в залата общо тринадесет членове на комисията, „ЗА“ това предложение гласуваха седем членове и „ПРОТИВ“ 6 членове.

ПРЕДВИД изложеното и на основание чл. 87, ал.1, т.34, във вр. с чл. 85, ал.4 от Изборния кодекс, във вр. с чл. 30, ал.6 от ЗМСМА, ОИК – Дряново

**РЕШИ:**

**Постановява решение за отхвърляне по смисъла на чл.85, ал.4 от ИК.**

Решението може да се обжалва пред Административен съд гр. Габрово от заинтересуваните лица или от централните ръководства на партиите, компетентни съгласно устава, и ръководствата на коалициите, компетентни съгласно решението за образуване на коалицията, които са представени в общинския съвет или от упълномощени от тях лица, по реда на чл. 459 от Изборния кодекс в 7- дневен срок от обявяване на решението.

Препис от решението на общинската избирателна комисия да се изпрати на председателя на общинския съвет в тридневен срок от влизането му в сила.

Решението да се обяви на таблото на ОИК – Дряново и да се публикува в интернет страницата на комисията.

По **т.2** Николай Миланов обобщи

Постъпило е уведомление с вх. № 08.01-85/13.12.2019 г., подписано от Светослав Димитров Минчев, общински съветник в община Дряново, издигнат от Местна коалиция БСП за България (АБВ, Български социалдемократи, Движение ЗАЕДНО за промяна).

В уведомлението се твърди, че е налице основание за предсрочно прекратяване на пълномощията на избрания за общински съветник в община Дряново - Костадин Владимиров Йорданов, издигнат от Местна коалиция Партия на Зелените (ПП Съюз на демократичните сили, Движение 21).

Според подателя на уведомлението общинският съветник Костадин Владимиров Йорданов е вписан в ТРРЮЛНЦ като едноличен търговец с фирма ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265, и в качеството си на такъв има сключен с община Дряново договор за наем на недвижим имот частна общинска собственост.

Съгласно нормата на чл. 34, ал. 5, т. 3 от ЗМСМА „Общинският съветник не може: 3. да е **едноличен търговец**, съдружник, акционер, член на управителен, надзорен или контролен съвет на търговско дружество**, което има сключени договори с общината, в която е общински съветник**, както и с търговски дружества с общинско участие или с общински предприятия.“

Според чл. 34, ал. 6 от ЗМСМА „В **едномесечен** срок от обявяването на изборните резултати лице, **което при избирането му за общински съветник заема длъжност по ал. 5, подава молба за освобождаването му от заеманата длъжност и уведомява писмено за това председателя на общинския съвет и общинската избирателна комисия.**“, като при неизпълнение на задълженията по чл. 34, ал. 6 от ЗМСМА пълномощията на общинския съветник се прекратяват предсрочно. /чл. 30, ал. 4, т. 10 от ЗМСМА/.

Г-н Минчев твърди, че общинският съветник Костадин Йорданов не е изпълнил именно задълженията си по чл. 34, ал. 6 от ЗМСМА и моли поради тази причина пълномощията му да бъдат предсрочно прекратени.

С оглед изясняване на фактическата обстановка ОИК – Дряново извърши служебна проверка и установи следното:

Костадин Владимиров Йорданов е обявен за избран за общински съветник в община Дряново с Решение № 116-МИ от 28.10.2019г. на Общинска избирателно комисия Дряново.

Между "ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265, и община Дряново е сключен договор за наем на част от имот частна общинска собственост, а именно:

Договор за наем № 229 от 19.10.2017г. на имот частна общинска собственост, а именно обособен кабинет №31 с площ от 18.91 кв.м., находящ се на трети етаж в сградата на поликлиниката в гр. Дряново, представляваща сграда с идент. 23947.501.129.1 по КККР на гр. Дряново, находяща се в УПИ II от кв. 87 по плана на гр. Дряново.

На 13.12.2019 г. в деловодството на община Дряново е депозиран Уведомление с входящ номер 08.01-86 от 13.12.2019г., подписано от Костадин Владимиров Йорданов в качеството му на управляващ и представляващ ЕТ "ЙОРДАНОВ-С - КОСТАДИН ЙОРДАНОВ" с ЕИК 817055265, с което същият е поискал да бъдат прекратени договорните правоотношения, произтичащи от посочения по-горе Договор за наем, сключен между едноличния търговец и община Дряново, като ОИК – Дряново е уведомена за предприемането на тези действия с Уведомление в вх. № 08.01-86/16.12.2019г.

С Решение № 146-МИ от 16.12.2019г. ОИК-Дряново е образувала производство по реда на чл. 30, ал.6, пр. първо от ЗМСМА, като препис от решението в едно със сигнала и приложенията към него са били връчени на д-р Костадин Йорданов на 19.12.2019г. На 20.12.2019г. д-р Йорданов е депозирал, чрез Община Дряново до председателя на ОИК-Дряново писмено възражение. В него е посочил, че се е запознал със сигнала отправен до ОИК-Дряново. Твърди, че изборните резултати за общински съветници са били обявени с Решение № 116-МИ от 28.10.2019г. на ОИК-Дряново. Съгласно разпоредбата на чл. 34, ал.6 от ЗМСМА в едномесечен срок от обявяване на изборните резултати лице, което при избирането му за общински съветник заема длъжност по ал.5 подавал молба за освобождаване от длъжност и уведомява писмено за това председателя на общинския съвет и общинската избирателна комисия. Срокът по чл. 34, ал. 6 от ЗМСМА е бил изтекъл на 29.11.2019г., но към този момент не е действала нормата на чл. 34, ал.5, т.3 от ЗМСМА. Такова задължение за него възниквало на 01.12.2019г., когато нормата поражда действие. Въпреки, че този срок не е изтекъл д-р Йорданов бил предприел действия за прекратяване на наемните отношения, които го поставяли в ситуация на несъвместимост, като за целта подал уведомление с вх. № 08.01-86/13.12.2019г. до Община Дряново за прекратяване на наемното правоотношение. За тези действия бил уведомил ОИК-Дряново с уведомление вх. № 08.01.-86/ 16.12.2019г. и председателя на Общински съвет Дряново с уведомление вх. № 08.01-95/16.12.2019г. В заключение счита, че не е налице основание за предсрочното прекратяване на пълномощията му, като общински съветник в Общински съвет в Община Дряново.

На 31.12.2019г. в Община Дряново е бил сключен Анекс към договор за наем № 229 от 19.12.2017г. като в същият е уговорено, че договорът за наем се прекратява считано от 31.12.2019г. На същата дата с писмо с изх. № 0801-89 д-р Йорданов е уведомил ОИК-Дряново за прекратяване на наемното правоотношение.

На свое заседание проведено на 02.01.2020г. ОИК-Дряново взе решение да се изиска Общински съвет Дряново протоколът от проведеното на 23.12.2019 г. заседание на общинския съвет. Да се изиска от община Дряново и от общински съвет Дряново информация относно това дали към 02.01.2020 г. има сключени договори между:

- община Дряново и ЕТ "ЙОРДАНОВ -С - КОСТАДИН ЙОРДАНОВ" с ЕИК 817055265;

- община Дряново и "ДОКТОР НЕНО БОНЕВ НЕНОВ - ИНДИВИДУАЛНА ПРАКТИКА ЗА ПЪРВИЧНА МЕДИЦИНСКА ПОМОЩ" ЕООД с ЕИК 200733937;

- община Дряново и Костадин Владимиров Йорданов;

- община Дряново и Нено Бонев Ненов.

На заседание проведено на 08.01.2020г. ОИК-Дряново се запозна с представените от Общински съвет в Община Дряново препис- извлечение от протокол №5 от проведено заседание на 23.12.2019 година, становище от Община Дряново в едно с представените преписи от три договора. ОИК-Дряново констатира, че договор № 236/31.12.2019г. са сключени между Община Дряново, като наемодател и д-р Костадин Владимиров Йорданов, като физическо лице - наемател.

Предвид изложеното по-горе ОИК – Дряново намира, че комисията е сезирана с искане за предсрочно прекратяване на пълномощията на общинския съветник Костадин Владимиров Йорданов, като от една страна са представени документи за неизпълнение на задълженията му по чл. 34, ал. 6 във връзка с ал. 5 от ЗМСМА, а от друга страна до ОИК Дряново са адресирани документи, удостоверяващи изпълнението на тези задължения. Част от членовете на комисията, като конкретните становища са отразени в протокол №28 от заседание проведено на 08.01.2020 година приемат, че правната норма на чл. 34, ал.5, т.3 от ЗМСМА е въведена със ЗИД на ЗПКОНПИ обн. в ДВ бр. 7 от 19.01.2018г. с редакция на текста в ЗИД на ЗПКОНПИ обн. в ДВ бр. 21 от 09.03.2018г. влизането в сила на текста на чл. 34, ал.5, т.3 е отложено считано от дата 01.12.2019г. От съвкупната оценка на правните норми може да на прави извод, че към датата на обявяване на изборните резултати за изборите на общински съветници в Общински съвет Дряново – 28.10.2019г. посочената по- горе норма не е пораждала правно действие. Към 01.12.2019г. д-р Йорданов е бил пълноправен член на Общински съвет Дряново. Съпоставяйки нормата на чл. 34, ал.6 от ЗМСМА с разпоредбата на чл. 34, ал.5, т.3 от същият закон ОИК-Дряново приема, че от 01.12.2019г. следва да се брои едномесечния срок, в който избраният за общински съветник следва да предприеме действия за отстраняване на законово установената несъвместимост, като срокът изтича на 01.01.2020г. Тъй като посочената дата е почивен ден, то срокът изчита на 02.01.2020г. Друга част от членовете, като становището им е обективирано в посочения по горе- протокол считат, че към датата на обявяване на изборните резултати – 28.10.2019г. нормата на чл. 34, ал.5, т.3 от ЗМСМА е била приета и това, че не е влязла в сила, но е била обнародвана по съответния ред е дала възможност на общинския съветник д-р Йорданов да възприеме, че след 01.12.2019г. за него ще е налице несъвместимост по смисъла на посочената по- горе норма.

След разискванията ОИК Дряново представя следният проект на решение предложен от Димитър Димитров:

На основание чл. 34, ал.5, т.3 от ЗМСМА прекратява пълномощията на общински съветник д-р Костадин Владимиров Йорданов, издигнат от Местна коалиция Партия на Зелените (ПП Съюз на демократичните сили, Движение 21) в Общински съвет в Община Дряново. На основание чл.30, ал.6 от ЗМСМА обявява за избран Иван Николаев Събев издигнат от Местна коалиция Партия на Зелените (ПП Съюз на демократичните сили, Движение 21) в Общински съвет в Община Дряново за общински съветник в Общински съвет Дряново.

След проведено гласуване, отразено поименно в протокол от проведено на 08.01.2020г. заседание на ОИК-Дряново, както следва:

„ЗА“- Мирослава Пенчева, Тодор Тодоров, Димитър Димитров, Апостол Матев, Виолета Иванова, Дария Съчкова, Иванка Христова.

„ПРОТИВ“- Донка Атанасова, Радослав Райков, Ирина Стайкова, Николинка Колчева, Христина Петкова, Николай Миланов.

При проведено гласуване на предложението за решение ОИК-Дряново не постигна необходимото мнозинство от 2/3 от присъстващите членове по смисъла на чл.85, ал.4 от ИК. От присъстващите в залата общо тринадесет членове на комисията, „ЗА“ това предложение гласуваха седем членове и „ПРОТИВ“ 6 членове.

ПРЕДВИД изложеното и на основание чл. 87, ал.1, т.34, във вр. с чл. 85, ал.4 от Изборния кодекс, във вр. с чл. 30, ал.6 от ЗМСМА, ОИК – Дряново

**РЕШИ:**

**Постановява решение за отхвърляне по смисъла на чл.85, ал.4 от ИК.**

Решението може да се обжалва пред Административен съд гр. Габрово от заинтересуваните лица или от централните ръководства на партиите, компетентни съгласно устава, и ръководствата на коалициите, компетентни съгласно решението за образуване на коалицията, които са представени в общинския съвет или от упълномощени от тях лица, по реда на чл. 459 от Изборния кодекс в 7- дневен срок от обявяване на решението.

Препис от решението на общинската избирателна комисия да се изпрати на председателя на общинския съвет в тридневен срок от влизането му в сила.

Решението да се обяви на таблото на ОИК – Дряново и да се публикува в интернет страницата на комисията.

Поради изчерпване на дневния ред заседанието бе закрито в 18:00 часа. Председателят обяви, че следващото заседание ще бъде свикано по телефона в случай на постъпили документи в ОИК – Дряново.

**Председател:..................................**

/ Николай Миланов /

**Секретар :**.................................

/ Дария Съчкова /